Inleiding: Geestelike lees van die Bybel – Bybelskool
Written by Chris van Wyk on Jun 14, 2018 . Posted in Geestelike lees.
'n Geestelike lees van die Bybel is om jou biddend aan God oor te gee sodat jy die lewende stem van God in die Woord van God kan hoor. In plaas daarvan dat jy net die Bybel ontleed en bestudeer om 'n greep op die betekenis daarvan te kry – wat natuurlik ook 'n belangrike rol in jou lewe speel – laat jy God eenvoudig toe om deur sy Woord met jou te praat.
Deur sy Woord kry Hy 'n greep op jou lewe. Dit veronderstel natuurlik 'n ingesteldheid van leerbaarheid en vertroue, van luister en oorgawe, sodat jou hele lewe deur God verlig kan word. Só kry jy ook 'n "luisterende hart" soos Salomo voor gevra het (1 Kon. 3:9). Dit gebeur deur die Woord en die betekenis daarvan te herkou totdat dit deel word van jou manier van dink en leef. Só word die Woord vir jou 'n huis om in te woon.
Jy kan hierdie geloofsgewoonte deur die volgende geloofspraktyke beoefen (die skakels sal mettertyd op die webtuiste bygevoeg word, soos ek dit publiseer – jy sal dit ook in jou Inbox kry). Onthou, werk eers vir twee weke met die eerste een, Eenvoudige luistersiklus. Daarna die Volledige luistersiklus en die Geloofsonderskeiding: